**Narodna odbrana** je bila srpska nacionalistička organizacija koja je osnovana 1908. godine u Beogradu, Kraljevini Srbiji, u doba Aneksijske krize, u cilju pripajanja Bosne i Hercegovine Kraljevini Srbiji. Ova organizacija je iz Kraljevine Srbije u Bosnu slala četničke odrede, radi borbe protiv Austro-Ugarske. Za vreme Balkanskih ratova preko ove organizacije su regrutovani dobrovoljci za borbu u Makedoniji.

Ideologija
----------

1911. godine pamflet pod nazivom *Narodna odbrana Izdanje Središnog odbora Narodne odbrane*, usresređen na šest glavnih tačaka:

1. Podizanje, inspirativanje i jačanje nacionalnih osećanja.
2. Prijavljivanje i regrutacija dobrovoljaca.
3. Stavaranje jedinica dobrovoljaca i njihovo pripremanje za oružani sukob.
4. Prikupljanje dobrovoljnih priloga, uključujući novac i druge stvari neophodne za ostvarenje svojih zadataka.
5. Organizacija, oprema i obuka specijalnih revolucionarnih grupa (Komita), namenjeno za posebne i nezavisne vojne akcije.
6. Razvijanje aktivnosti za odbranu srpskog naroda u svim drugim pravcima.

Centralni komitet Narodne odbrane nalazio se u Beogradu.

Delovanje
---------

Teritorijalna proširenja Kraljevine Srbije nakon balkanskih ratova.
U jesen 1912. balkanskim ratom je Makedonija podeljena između susednih država Srbije (Vardarska Makedonija), Bugarske (Pirinska Makedonija) i Grčke (Egejska Makedonija). Nakon zauzimanja vardarske Makedonije, vršen je pritisak na makedonsko slovensko stanovništvo da se izjašnjavaju kao Srbi. Oni koji su to odbijali su premlaćivani i mučeni. Prema Izveštaju međunarodne komisije o Balkanskim ratovima, pripadnici Narodne odbrane su počinili teške ratne zločine nad civilnim stanovništvom. U Skoplju se nalazio centralni komitet "narodne odbrane", a skopsko stanovništvo je njihovu centralu nazivalo "crna kuća", po zlokobnoj tajnoj organizaciji "Crna ruka" koja je stajala iza njih. U "crnu kuću" su nelojalni pojedinci odvođeni i premlaćivani.

Nakon Sarajevskog atentata i početka prvog rata, u Austro-Ugarskoj su primijenjene vrlo oštre mjere protiv Narodne odbrane, Mlade Bosne i sličnih organizacija. Na najglasovitijem od tih procesa, na suđenju ljudima iz pokreta "Narodne odbrane" održanom u Banjoj Luci 1916. godine, optuženo je 156 osoba, od kojih ih je 16 osudeno na smrt a 86 na robiju.

Članovi Narodne odbrane
-----------------------

* Božidar Janković, predsednik;
* Ljubomir Jovanović, potpredsednik;
* Milorad Pavlović;
* Mladen Stojanović;
* Aca Stojanović;
* Ljubomir Davidović, aktivan član i jedno vreme predsednik Narodne odbrane;
* Branislav Nušić, član;
* Živojin Rafajlović, član;
* Milan Vasić, sekretar;
* Milan Pribićević, sekretar;
* Živojin Dačić;
* Luka Ćelović;
* Velimir Karić, sekretar;
* Milan Glišić;
* Vojislav Marinković;
* V. N. Vulović
* Vojislav Tankosić;

Izvori
------

1. ↑  Narodna Odbrana (WWI Document Archive)
2. ↑  English translation of *Narodna Odbrana Izdanje Sredisnog Odbora Narodne Odbrane*
3. ↑  Izveštaj međunarodne komisije o Balkanskim ratovima (str. 53)
4. ↑  Izveštaj međunarodne komisije o Balkanskim ratovima (str. 169)
5. ↑  Izveštaj međunarodne komisije o Balkanskim ratovima (str. 169)
6. ↑  Skaric i dr. Bosna pod austrougarskom upravom, str. 157-158.
7. ↑  Kapidžic, "Austrougarska politika", str. 17.
8. ↑   Dokumenti o spoljnoj politici Kraljevine Srbije, knj. 4, 3-2, br. 504.

Vidi još
--------

* Ujedinjenje ili smrt
* Crna ruka
* Mlada Bosna

Vanjske veze
------------

* Narodna Odbrana (WWI Document Archive)
* Sajt Narodne odbrane u Americi